د وژل شویو فلسطینیانو شمېر 'نژدې نهه سوو تنو ته رسېدلی دی'
اسرائیلي ځواکونو نن دوشنبې، بیا هم د غزې په ښار کې خپلو حملو ته دوام ورکړ او د سیمې د روغتیایي مامورینو په وینا، تر اوسه د وژل شویو فلس
بل پلو، د بریتانیېپخواني صدراعظم او په منځني ختیځ کې د سولې استازي، توني بلیر د جنگ د ژرتر ژره پای ته رسېدو پخاطر، د مصر له جمهور رئیس حسني مبارک سره وکتل. پهداسې حال کې چې د اسرائیل ځکمنيو ځواکونو تېره شپه د غزې په ښار کې یو بېسابقه پرمختگ وکړ، د هغه هېواد هوایي ځواکونو نن سهار بیا هم د غزې دتراډې په بیلابیلو سیمو کې پر خپلو اهدافو باندې بمباري وکړه. په داسې حالکې چې د ډزو غږ اورېدل کېده، د غزې ښار له زیتون سیمې څخه لوگي او لوخړېجگېدې. په یوه ځای کې، د حماس د یوه پخواني پیاوړي غړي، محمد دحلن کور چېپخوا هم پرې بریدونه شوي و، داځل په بشپړه توگه ونړېد. د غزې ستر روغتون،الشفاء ته بیا هم جوپې جوپې زخمیان راوړل کېدل چې د هغو په ډله کې ښځې اوماشومان هم شامل و. د روغتون چارواکو ویلي چې نور یې دارو درمل او طبیوسایل مخ پر خلاصېدو دي خو د ټپیانو شمېر ورځ په ورځ زیاتیږي. پرون دیکشنبې په ورځ، د اسرائیل ټانکونه د غزې ښار د هستوگنې پر سیمو ورننوتل اوپلې قواوو یې کوڅه په کوڅه د حماس له تندلارو سره جگړه پیل کړه. د حماستندلارو د اسرائیل پر جنوبي برخو د توغندیو ویشتلو ته هم دوام ورکړ. دفلسطین روغتیایي مامورین وایي چې یواځې د یکشنبې په ورځ، شپېته تنه په غزېکې وژل شوي چې ډېری برخه یې ملکي وگړي و. د هغو په وینا، د دسمبر میاشتېله اوه ویشتمې نېټې راهیسي، د اسرائیل د برید په نتیجه کې تر اوسه لږ ترلږه اته سوه و اویا فلسطینیان وژل شوي چې کابو نیمایي یې ملکي کسان و. بلخوا د اسرائیل دیارلس کسه وژل شوي دي چې لس یې پکې پوځیان و. مرستندویوډلو له اسرائیل غوښتي چې د ملکي کسانو پام وساتي او زیاته کړې یې ده چېزیاتره دغه ملکي کسان اوس د جگړې له امله پخپلو سیمو کې بند پاته دي اونشي تیښتېدای. په داسې حال کې چې اسرائیل او حماس دواړو د سمدستي اوربندلپاره د م م وړاندیز رد کړی، د آلمان او بریتانیې استازي بیا هم هڅه کويڅو په سیمه کې اوربند ټینگ کړي. د بریتانیې پخواني صدراعظم ټوني بلیر چېاوس د منځني ختیځ د سولې د خبرو خاص استازی دی، نن دوشنبه د مصر له جمهوررئیس حسني مبارک سره وکتل او د جگړې د ژر تر ژره بندېدو په اړه یې ورسرهخبرې وکړې. د حماس ډلې ویلي چې د مصر لخوا د اوربند پر وړاندې شوې طرحې بهغور وکړي. په همدې حال کې نن د اسرائیل یو زیات شمېر نور سرتیري اوټانکونه سرحد ته نژدې سره راغونډ شول څو د مرستندویه ځواک په توگه، په غزېکې د اسرائیل له نورو پوځیانو سره یوځای شي. دا گام ددې ښکارندوی دی چېاسرائیل د اوربند لپاره د نړېوالو له غوښتنو سره سره، بیا هم غواړي داجگړه پراخه او په غزې کې لاپسې پرمختگ وکړي.